Mandat for bredde- og rekrutteringsutvalget

Bredde- og rekrutteringsutvalget (BRU) er NBTF sitt styringsledd og fagutvalg i bredde- og rekrutteringssaker. Utvalget har ansvaret for NBTF sitt bredde- og rekrutteringsarbeid, og har følgende mandat og oppgaver:



1. Utvalget (BRU) skal arbeide etter Fellesmandat for alle styreoppnevnte utvalg og komitéer

2. Ungdomskomiteen og Veterankomiteen er fagkomitéer under BRU. Utvalget skal sørge for prioritering, koordinering og oppfølging av komitéenes arbeid opp mot virksomhetsplan og budsjett

3. Utvalget skal, etter oppdrag fra styret eller organisasjonens ledelse, fungere som et høringsorgan når det gjelder idrettspolitiske saker som omhandler barn, ungdom og forbundets breddeidrett.

4. Utvalget skal planlegge og tilrettelegge for gode bredde- og rekrutteringstiltak iht. virksomhetsplan og vedtatt budsjett.

5. Utvalget er ansvarlig for at planlagte og iverksatte tiltak innenfor utvalgets ansvarsområde, ivaretar parautøvernes interesser

6. Utvalget skal følge opp bredde- og rekrutteringsarbeidet i regionene. Utvalget skal følge opp regionenes arbeid mot klubbene på følgende områder: 
· Sportslig aktivitet
· Rekrutteringstiltak
· Klubbkultur (motivasjon, idrettsglede og sosial møteplass) 
 
7. Utvalget er ansvarlig for utdeling av prisene ”Årets Breddeklubb”, «Årets jenteklubb»  og ”Årets Ildsjel” iht. kriterier. Utdelingene foretas etter avtale med forbundet.

